Qoraqalpog‘istondagi Mehribonlik uylarida tarbiyalanuvchilar qolmadi

Xorazm viloyati va Qoraqalpog‘iston respublikasida Mehribonlik uylari yopildi. Bu haqda Milliy gvardiya matbuot xizmati xabar qilmoqda.
Ta'kidlanishicha, Buxoro viloyatida Milliy gvardiya harbiy xizmatchisi M.Rahmatullayev Bolalar uyidan 5 nafar tarbiyalanuvchini o‘z qaramog‘iga olgan. Qoraqolpog‘istonda Xo‘jayli tuman IIB profilaktika inspektori A.Atamurodov o‘z oilasiga 5 nafar Mehribonlik uyi tarbiyalanuvchisini qabul qilgan.
Shuningdek, Sirdaryo viloyati Guliston shahrida istiqomat qiluvchi Ahmedovlar oilasi ham Bolalar shaharchasidan 6 nafar o‘g‘il-qizni o‘z bag‘riga olgan. Qashqadaryo va Farg‘ona viloyatida bo‘lsa, bir vaqtning o‘zida 21 nafar tarbiyalanuvchilar o‘z oilasiga ega bo‘lishdi.
Bundan oldin Qoraqalpog‘istonning bir necha tumanida oilaviy bolalar uyi tashkil qilingandi.